Държавен вестник, бр. 103, 2012 г., стр. 55

БРОЙ  103	
Д Ъ Р Ж А В Е Н  В Е С Т Н И К 	
СТР.  55  
4. разходи за възнаграждения по договори 
по Закона за задълженията и договорите за 
извършване на дейности по ал. 1, както и 
начислените върху тези възнаграждения оси­
гурителни вноски за сметка на осигурителя.
(3) Разходите по ал. 2, т. 1 – 3 са допустими 
за финансиране по Оперативната програма в 
размер, съответстващ на дела на отработеното 
време за изпълнение на дейностите по ал. 1 
спрямо общото отработено време на служи­
телите по т. 1 за съответния период, за който 
се отнася разходът.
(4) Разходите по ал. 2, т. 1 за заплати и 
възнаграждения при ползване на платен го­
дишен отпуск са допустими за финансиране 
по Оперативната програма в размер, съот­
ветстващ на дела на отработеното време за 
изпълнение на дейностите по ал. 1 спрямо 
общото отработено време на служителите по 
т. 1 за съответния месец, през който е полз­
ван отпускът. Ако в рамките на този месец 
служителят няма отработени дни, размерът на 
допустимите разходи се изчислява на базата 
на отработеното време през предходния месец, 
в който той има отработени дни.“
§ 3. В чл. 8, ал. 4, т. 2 от Наредбата за при­
лагането на Класификатора на длъжностите 
в администрацията, приета с Постановление 
№ 129 на Министерския съвет от 2012 г. (обн., 
ДВ, бр. 49 от 2012 г.; попр., бр. 75 от 2012 г.; 
изм. и доп., бр. 80 от 2012 г.), след думите 
„програмните оператори по Финансовия 
механизъм на Европейското икономическо 
пространство“ съюзът „и“ се заменя със запе­
тая, а след думите „програмните оператори по 
Норвежкия финансов механизъм“ се поставя 
запетая и се добавя „подкрепящите звена 
по Финансовия механизъм на Европейското 
икономическо пространство и подкрепящите 
звена по Норвежкия финансов механизъм“.
§ 4. Постановлението влиза в сила от деня 
на обнародването му в „Държавен вестник“.
Министър-председател: 
Бойко Борисов
Главен секретар на Министерския съвет: 
Росен Желязков
11645
ПОСТАНОВЛЕНИЕ № 346
ОТ 20 ДЕКЕМВРИ 2012 Г.
за изменение и допълнение на нормативни 
актове на Министерския съвет
МИНИСТЕРСКИЯТ СЪВЕТ
П О С Т А Н О В И :
§ 1. В Постановление № 173 на Министер­
ския съвет от 2011 г. за приемане на Устрой­
ствен правилник на Изпълнителната агенция 
по горите (ДВ, бр. 49 от 2011 г.), в чл. 2 се 
правят следните изменения:
1. В основния текст числото „1845“ се за­
меня с „1835“.
2. В т. 1 числото „1565“ се заменя с „1555“.
§ 2. В Устройствения правилник на Изпъл­
нителната агенция по сортоизпитване, апро­
бация и семеконтрол, приет с Постановление 
№ 85 на Министерския съвет от 2000 г. (обн., 
ДВ, бр. 43 от 2000 г.; изм. и доп., бр. 88 от 
2001 г., бр. 64 и 111 от 2003 г., бр. 48 от 2006 г., 
бр. 76 от 2008 г., бр. 9 от 2011 г. и бр. 48 от 
2012 г.), се правят следните изменения:
1. В чл. 11, ал. 1 числото „190“ се заменя 
със „189“.
2. В приложението към чл. 11, ал. 1:
а) на ред „Обща численост на служителите 
в организационните структури и администра­
тивните звена на агенцията“ числото „190“ се 
заменя със „189“;
б) на ред „Обща администрация“ числото 
„22“ се заменя с „21“;
в) на ред „дирекция „Административно 
и финансово обслужване“ числото „22“ се 
заменя с „21“.
§ 3. В Устройствения правилник на Ми­
нистерството на земеделието и храните, приет 
с Постановление № 265 на Министерския 
съвет от 2009 г. (обн., ДВ, бр. 90 от 2009 г.; 
изм. и доп., бр. 4, 41 и 52 от 2010 г., бр. 39, 49 
и 50 от 2011 г., бр. 14 от 2012 г.; попр., бр. 15 
от 2012 г.; изм. и доп., бр. 48 и 84 от 2012 г.), 
се правят следните изменения и допълнения:
1. В чл. 21, ал. 1, т. 30 след думите „достъп 
до сградата на министерството“ се добавя 
„пожарната безопасност“ и се поставя запетая.
2. В чл. 25 се създават т. 46 – 50:
„46. организира и осъществява концесион­
ната политика и дейността по предоставяне на 
концесии и обекти, предоставени за управление 
на министерството или на второстепенните 
разпоредители с бюджетните кредити към 
министъра;
47. подготвя документите и организира 
провеждането на процедурите за предоста­
вяне на концесии на обекти, предоставени за 
управление на министерството или на второ­
степенни разпоредители с бюджетни кредити 
към министъра на земеделието и храните;
48. подготвя становища по предоставените 
проекти на актове във връзка с прилагането 
на Закона за концесиите;
49. организира и осъществява контрол по 
изпълнението на концесионните договори и 
задълженията на концесионера по концеси­
онния договор на обекти, предоставени за 
управление на министерството или на второ­
степенните разпоредители с бюджетни кредити 
към министъра на земеделието и храните;
50. подготвя и изпраща до Националния 
концесионен регистър данните за сключените 
концесионни договори и документацията за 
архивното досие на концесията.“